Ameerika karmiinleevike

Ameerika karmiinleevike (Haemorhous purpureus) on Põhja-Ameerikas elutsev vintlaste sugukonda kuuluv linnuliik. Ta on lähedalt sugulane aed-karmiinleevikese ja männi-karmiinleevikesega, sarnaneb nendega välimuselt ja elades nendega osaliselt samas piirkonnas. Liiki kirjeldas esimesena 1789. aastal saksa loodusteadlane Johann Friedrich Gmelin. Ameerika karmiinleevikesel on kirjeldatud kahte alamliiki: H. p. purpureus (Baird, 1858) H. p. californicus (Gmelin, 1789) Täiskasvanud ameerika karmiinleevikesed on 12–16 cm pikad, kaalult 18–32 g ja tiivaulatuselt 22–26 cm. Isaslinnud on vaarikapunase peaga ja punakasvalge rinnaga. Nende seljapoolne sulestik on üldiselt pruunjas, kõhualune valge. Emaslindude sulestik on pigem pruunikas, kõhu- ja lõuaalune on valge-pruunivöödiline. Emaslindudele on omased ka valged silmatriibud. Nad toituvad peamiselt okaspuude, jalakate, hariliku tulbipuu ja vahtrapuu seemnetest, pungadest ja nektarist, viljadest ja marjadest. Samuti söövad nad putukaid, näiteks põrnikaid, tõuke, lehetäisid ja rohutirtse. Ameerika karmiinleevike elutseb põhiliselt Põhja-Ameerikas, täpsemalt Kesk- ja Lõuna-Kanadas ning Ameerika Ühendriikide kirdeosas. Kanadas elutsevad linnud rändavad talvitumiseks Ameerika Ühendriikide kesk- ja idaossa, kuid USA kirdeosas ja Vaikse ookeani kaldal elutsevad linnud elavad seal üldiselt aasta läbi. Nad eelistavaid niiskeid okaspuu- ja segametsi. Nende pesad on tavaliselt okaspuude oksadel, tüvest kaugel ja 0,7–18 meetri kõrgusel. Pesa ehitab 3–8 päevaga peaasjalikult emaslind, kasutades materjaliks väikseid oksi, rohukõrsi ja taimejuuri, ning vooderdab selle ääre loomakarvade, peenikese rohu ja samblikega. Valmis pesa on umbes 17,7 cm lai ja 10 cm kõrge. Ameerika karmiinleevikesed pesitsevad 1–2 korda aastas. Kurnas on enamasti 2–7 muna ja haudeperiood kestab 12–13 päeva. Munad on valkjad, rohesinakat tooni, pruunide ja mustade tähnidega. Poegi toidavad mõlemad vanemad. Pojad lahkuvad pesast umbes 13–16 päeva pärast. Rahvusvahelise Looduskaitseliidu punase nimestiku järgi on liik soodsas seisundis. BirdLife International (2012). Carpodacus purpureus. IUCNi punase nimestiku ohustatud liigid. IUCN 2013.2. "Purple Finch". Bird Web (inglise keeles). Seattle Audubon Society. Vaadatud 25. august 2018.{{netiviide}}: CS1 hooldus: tundmatu keel (link) "Purple Finch (Haemorhous purpureus)". Handbook of the Birds of the World (inglise keeles). {{netiviide}}: eiran tundmatut parameetrit |Kasutamine= (juhend)CS1 hooldus: tundmatu keel (link) "Purple Finch Identification". All About Birds (inglise keeles). Cornelli Ülikool. Vaadatud 25. august 2018.{{netiviide}}: CS1 hooldus: tundmatu keel (link) David S. Maehr & Herbert. W. Kale, II (2005). Florida's Birds: A Field Guide and Reference. Pineapple Press Inc. ISBN 9781561643356. lk 211. "Purple Finch Life History". All About Birds (inglise keeles). Cornelli Ülikool. {{netiviide}}: eiran tundmatut parameetrit |Kasutamine= (juhend)CS1 hooldus: tundmatu keel (link) "Purple Finch Range Map". All About Birds (inglise keeles). Cornelli Ülikool. {{netiviide}}: eiran tundmatut parameetrit |Kasutamine= (juhend)CS1 hooldus: tundmatu keel (link)  Ameerika karmiinleevike – pildid, videod ja helifailid Wikimedia Commonsis